**Калкансыман бизегез тәртиптәме?**

Калкансыман биз чирләре иң киң таралганнар рәтендә – эндокрин системасы авырулары арасында, шикәр диабетыннан гына калышып, ул икенче урынны били.

Калкансыман биз кеше организмының алмашу процессларына тәэсир итүче гормоннар эшләп чыгара торган эчке секреция бизе булып санала. Мәсәлән, бу гормоннарның берсе (трийодтиронин һәм тироксин) органнар һәм тукымаларның үсеше өчен җавап бирә, ә икенчесе кальцитонин — сөяк аппаратында кальций алмашын тәэмин итә.

Бөтендөнья сәламәтлек саклау оешмасы мәгълүматына караганда, калкансыман биз патологиясеннән 200 миллионнан артык кеше зыян күрә. Калкансыман биз эшләп чыгарган гормоннарның җитенкерәмәве дә, артык күп булуы да организм өчен зыянлы. Әйтик, гипотиреоз — калкансыман бизнең җитәрлек күләмдә гормоннар җитештерә алмавы. Ул организмда матдәләр алмашы процессы бозылуга китерә һәм мондый очракта йөрәк-кан тамырлары системасында (брадикардия, гипотония һәм башкалар), ашкайнату системасында тайпылышлар күзәтелә, моннан тыш гәүдә авырлыгы арту, тән температурасы төшү, йокы килү, хәтер начараю, тәннең еш шешенүе (бигрәк тә йөз) кебек билгеләр барлыкка килергә мөмкин. Калкансыман бизнең кирәгеннән артык эшләвен тиреотоксикоз дип йөртәләр.

Кеше ярсучанга әйләнә, йөрәк тибешендә тайпылышлар күзәтелә, тәне калтырый башлый, тирли, йокысызлыктан интегә һәм башка шундый билгеләр.

Гипотиреоз булса, йөккә узу белән проблемалар килеп туа, бала таба алмау очраклары да бар. Балага узуны планлаштырганда, тиреоид гормоннарга анализлар тапшырырга кирәк. Йөкле хатын-кызлар өчен ТТГ нормасы йөкле булмаган хатын-кызныкына караганда күпкә түбәнрәк.

Тиз ару, тәннең шешенүе, борчылу, тән калтырау, тирләү, йөрәк-кан тамырлары тайпылышлары (тахикардия, аритмия һәм башкалар). Әгәр сездә бу билгеләрнең берсе күзәтелә икән, табибка баруны кичектермәгез.

Тән тиресе коры булса, тупаслануы күзәтелсә, гипотиреоздан шикләнергә мөмкин. Бу очракта калкансыман бизнең гормональ функциясен тикшерә кирэк. Гормоннарга кан анализы тапшыру зарур (ТТГ, Т4 ирекле, шулай ук кирәк булганда ТПО, ТГ, р.ТТГ антитәнчекләренә). Ультратавыш тикшеренүе ярдәмендә калкансыман бизнең төзелешендә патологик үзгәрешләрне күрергә мөмкин. Балага узуны планлаштырганда, калкансыман биз гормоннарына анализлар тапшырырга кирәк.